12. ฐานะการเงินและผลการดำเนินการ

12.1 งบการเงิน

12.1.1 รายงานการสอบบัญชี

ผู้สอบบัญชีได้แสดงความเห็นในรายงานการสอบบัญชี ของบริษัทฯ สำหรับปี 2541 – 2543
อย่างไม่มีเงื่อนไข โดยให้ความเห็นว่า งบดุลรวมและงบดุล ณ วันที่ 31 ธันวาคม ของแต่ละปี
งบกำไรขาดทุนรวมและงบกำไรขาดทุน
งบแสดงการเปลี่ยนแปลงในส่วนของผู้ถือหุ้นรวมและงบแสดงการเปลี่ยนแปลงในส่วนของผู้ถือหุ้น
และงบกระแสเงินสดรวมและงบกระแสเงินสด สำหรับปีสิ้นสุดวันเดียวกันของแต่ละปี
แสดงฐานะการเงินรวมและฐานะการเงินเฉพาะของบริษัท
ผลการดำเนินงานรวมและผลการดำเนินงานเฉพาะของบริษัท
และกระแสเงินสดรวมและกระแสเงินสดเฉพาะของบริษัทฯ
โดยถูกต้องตามที่ควรในสาระสำคัญตามหลักการบัญชีที่รับรองทั่วไปในประเทศไทย

นอกจากนี้ ผู้สอบบัญชีได้ให้ข้อสังเกตในงบการเงินของบริษัทฯ และบริษัทย่อยดังต่อไปนี้ 

1)  กลุ่มบริษัทได้มีการทบทวนนโยบายการบัญชี และได้เริ่มใช้ มาตรฐานการบัญชีฉบับใหม่
    ซึ่งเกี่ยวกับกิจการร่วมค้าและสินทรัพย์ไม่มีตัวตนโดยเริ่มถือปฏิบัติตั้งแต่ไตรมาสที่ 1 ของปี
    2543 ซึ่งบริษัทฯ ได้มีการปรับปรุงงบการเงินในปี 2542
    เพื่อให้สอดคล้องกับการเปลี่ยนแปลงดังกล่าว ทั้งนี้ ค่าใช้จ่ายรอตัดบัญชีจำนวน 668.2
    ล้านบาท ซึ่งบันทึกเป็นต้นทุนสิทธิในการให้บริการโทรศัพท์เคลื่อนที่ผ่านดาวเทียม (ICO
    Project) ซึ่งดำเนินการโดยบริษัท ไอโค โกลบอล คอมมิวนิเคชั่นส์ (โฮลดิ้ง) จำกัด
    ได้ถูกตัดเป็นค่าใช้จ่าย

2)  ในปี 2542 บริษัทฯ และบริษัทย่อย
    ได้เปลี่ยนนโยบายการบัญชีจากเดิมบันทึกกำไรขาดทุนจากอัตราแลกเปลี่ยนเป็นต้นทุนการได้มาของทรัพย์สิน
    เป็นการบันทึกเป็นรายได้หรือค่าใช้จ่ายเมื่อเกิดขึ้น

    []

    []

[]

[]

[]

[]

[]

[]

[]

[]

[]

[]

[]

[]

คำอธิบายและวิเคราะห์ของฝ่ายจัดการ

รายได้

รายได้รวมของบริษัท ประกอบด้วย รายได้จากการให้บริการเช่าช่องสัญญาณทรานสพอนเดอร์
(Transponder Service) รายได้จากการให้ริการอินเตอร์เน็ต (Internet Service)
และรายได้จากการให้บริการระบบโครงข่ายโทรศัพท์ (Telephone Network Service) บริษัทฯ
มีรายได้จากการดำเนินงาน 4,016.5 ล้านบาท เพิ่มขึ้น 1,106.6 ล้านบาท หรือ 38 %
เมื่อเปรียบเทียบกับระยะเวลาเดียวกันของปีที่ผ่านมา

ในปี 2543 บริษัทฯ มีอัตราการใช้ช่องสัญญาณดาวเทียม (Utilization Rate)
สำหรับช่องสัญญาณความถี่ C Band 100% เพิ่มขึ้นจากปีที่ผ่านมา ที่ 84 %
ในขณะที่อัตราการใช้ช่องสัญญานดาวเทียมย่านความถี่ Ku Band เท่ากับ 40 % โดยเพิ่มขึ้นจาก
34% ในปี 2542 ซึ่งส่งผลให้รายได้จากการให้บริการเช่าช่องสัญญาณดาวเทียมเพิ่มขึ้น จาก
2,775.8 ล้านบาท ในปี 2542 เป็น 3,398.6 ล้านบาท ในปี 2543 หรือ เพิ่มขึ้น 22.4%

ในขณะที่รายได้จากให้บริการอินเตอร์เน็ตในปี 2543 จำนวน 332.6 ล้านบาท เพิ่มขึ้น 271.1
ล้านบาท หรือ 441% จาก 61.5 ล้านบาท ในปี 2542
ซึ่งเป็นผลมาจากการเพิ่มสัดส่วนการถือหุ้นในบริษัท ซี.เอส. คอมมิวนิเคชั่นส์ จำกัด จาก 51% เป็น
99% ตั้งแต่เดือนมกราคม 2543 และการเพิ่มขึ้นอย่างมากของจำนวนผู้ใช้อินเตอร์เน็ตของบริษัทฯ
จาก 40,062 ราย ณ สิ้นปี 2542 เป็น 157,451 ราย ณ สิ้นปี 2543

ในปี 2543 บริษัทฯมีรายได้จากการให้บริการโครงข่ายโทรศัพท์ที่ให้บริการโดยบริษัท กัมพูชา
ชินวัตร จำกัด จำนวน 285.3 ล้านบาท หรือเพิ่มขึ้น 293% เมื่อเปรียบเทียบกับจำนวน 72.6
ล้านบาท ในระยะเวลาเดียวกันของปีที่ผ่านมา
เนื่องจากบริษัทฯได้เข้าไปลงทุนในบริษัทดังกล่าวในวันที่ 30 กันยายน 2542
จึงรับรู้รายได้จากการให้บริการเครือข่ายโทรศัพท์จาก บริษัท กัมพูชา ชินวัตร จำกัด เพียงไตรมาส
4 ของปี และเริ่มรับรู้รายได้เต็มปีตั้งแต่ปี 2543
นอกจากนี้บริษัทฯยังได้ขยายการให้บริการทั้งพื้นที่ให้บริการ
รวมถึงเสนอผลิตภัณฑ์ใหม่เพิ่มขึ้นทำให้จำนวนผู้ใช้บริการเพิ่มขึ้นจาก 8,737 ราย เป็น 21,600
ราย

ต้นทุน

บริษัทฯ มีต้นทุนรวมในปี 2543 ทั้งหมด 2,070.7 ล้านบาท เพิ่มขึ้นจากปีที่ผ่านมา 513 ล้านบาท
และคิดเป็นอัตราร้อยละ 52 ของรายได้จากการขายและบริการ เมื่อเปรียบเทียบกับอัตราร้อยละ
54 ในปี 2542

ในปี 2543 ต้นทุนจากการให้บริการเช่าช่องสัญญาณดาวเทียมจำนวน 1,686.6 ล้านบาท เพิ่มขึ้น
211.4 ล้านบาท หรือ 14.3% จากจำนวน 1,475.2 ล้านบาท ในปี 2542
ซึ่งเพิ่มขึ้นน้อยกว่าการเพิ่มขึ้นของรายได้จากการให้เช่าช่องสัญญานดาวเทียมเนื่องจากต้นทุนส่วนใหญ่เป็นค่าเสื่อมราคาซึ่งเป็นต้นทุนคงที่

ในขณะที่ต้นทุนจากการให้บริการอินเตอร์เน็ตจำนวน 248.6 ล้านบาท เพิ่มขึ้น 200.9 ล้านบาท
หรือ 421.1% เมื่อเปรียบเทียบกับจำนวน 47.7 ล้านบาท ในรอบระยะเวลาเดียวกันของปี 2542
ต้นทุนที่เพิ่มขึ้นสูงมากนี้เป็นผลเนื่องมาจากการเพิ่มขึ้นในสัดส่วนการถือหุ้นในบริษัท ซี.เอส.
คอมมิวนิเคชั่นส์ จำกัด จาก 51% เป็น 99% และ
การขยายตัวของยอดผู้ใช้บริการอินเตอร์ที่เพิ่มขึ้นในอัตราที่สูงมากในปี 2543 บริษัท ซี.เอส.
คอมมิวนิเคชั่นส์ จำกัด จึงจำเป็นต้องเพิ่มการเช่าคู่สายโทรศัพท์
และสายวงจรความเร็วเพิ่มขึ้นเพื่อรักษาระดับความเร็วในการให้บริการอินเตอร์เน็ตให้มีคุณภาพได้มาตราฐาน

ต้นทุนจากการให้บริการโครงข่ายโทรศัพท์จำนวน 135.5 ล้านบาท เพิ่มขึ้น 100.7 ล้านบาท หรือ
289% จากจำนวน 34.8 ล้านบาท ในปี 2542
เนื่องจากบริษัทได้รับรู้ต้นทุนจากการให้บริการดังกล่าวเต็มปีในปี 2543

ค่าใช้จ่ายในการขายและบริหาร

ค่าใช้จ่ายในการขายและบริหารเพิ่มขึ้น 50 % จาก 363.1 ล้านบาทในปี 2542 เป็น 543.1
ล้านบาท ในปี2543
การเพิ่มขึ้นดังกล่าวเป็นสาเหตุหลักจากการเพิ่มขึ้นของค่าใช้จ่ายในการขายของบริการอินเตอร์เน็ต
โดยเฉพาะค่าใช้จ่ายทางการตลาด ที่เพิ่มขึ้นจาก 10.7 ล้านบาท ในปี 2542 เป็น 46.9 ล้านบาท
ในปี 2543 ประกอบกับการเพิ่มขึ้นของสัดส่วนการถือหุ้นในบริษัท ซี.เอส. คอมมิวนิเคชั่นส์ จำกัด
และ การรับรู้ค่าใช้จ่ายเต็มปีของบริษัทย่อยที่ได้ทำการเข้าถือหุ้นในไตรมาสที่ 4 ปี 2542
ดังที่ได้กล่าวมาข้างต้น

ผลการดำเนินงาน

บริษัทฯ มีกำไรจากการดำเนินงานเพิ่มขึ้น 42% จาก 989.2 ล้านบาท ในปี 2542 เป็น 1,402.7
ล้านบาท ในปี 2543 และถึงแม้จะได้รับผลกระทบจากผลขาดทุนจากอัตราแลกเปลี่ยนที่เพิ่มขึ้นถึง
131% จาก 181.4 ล้านบาท เป็น 418.3 ล้านบาท
แต่เนื่องจากบริษัทฯมีกำไรจากการลงทุนในบริษัทย่อย ซึ่งเพิ่มขึ้นจากผลขาดทุนในปี 2542 จำนวน
50.1 ล้านบาท เป็นกำไรจำนวน 181.6 ล้านบาท ในปี 2543
จึงทำให้บริษัทฯมีกำไรจากสุทธิเพิ่มขึ้น 170 % จาก 263.2 ล้านบาท ในปี 2542 เป็น 710.5
ล้านบาท ในปี 2543

คุณภาพสินทรัพย์ 

-   ลูกหนี้การค้า

  บริษัทฯ มีนโยบายและวิธีการในการกำกับดูแลลูกหนี้การค้าอย่างมีประสิทธิภาพ โดยบริษัทฯ
  จะทำการเรียกเก็บค่าเบี้ยปรับการชำระเงินล่าช้าหากลูกค้าไม่สามารถชำระเงินได้ตามกำหนดชำระเงิน
  และจะทำการหยุดการให้บริการแก่ลูกค้าหากลูกค้ายังผิดนัดการชำระเงินตามช่วงระยะเวลาที่กำหนดในสัญญา
  ซึ่งสามารถเห็นได้จากระยะเวลาในการเรียกเก็บหนี้ของบริษัทฯ ซึ่งคงที่อยู่ที่ประมาณ 54 วัน
  แต่อย่างไรก็ตามจากงบการเงินปี 2543 บริษัทฯ มีลูกหนี้ที่ถึงกำหนดชำระเงินเกิน 12 เดือน
  จำนวน 366 ล้านบาทนั้น
  บริษัทฯได้ทำการตั้งสำรองหนี้สงสัยจะสูญในลูกหนี้จำนวนดังกล่าวแล้วเต็มจำนวน
  ซึ่งยอดลูกหนี้ที่ค้างชำระดังกล่าวส่วนใหญ่เป็นยอดลูกหนี้ของ บริษัท ไทยสกายเคเบิ้ล ทีวี จำกัด
  (Thaisky) ซึ่งขณะนี้อยู่ในระหว่างการดำเนินการบังคับคดีขายทอดตลาดทรัพย์สินของ Thaisky
  (ดูรายละอียดได้ที่ ส่วน 7 เรื่อง ข้อพิพาททางกฎหมาย)

-   เงินลงทุนในบริษัทร่วมและบริษัทย่อย

  บริษัทร่วมและบริษัทย่อยของบริษัทฯ มีผลประกอบการจากการดำเนินงานอยู่ในระดับดี
  โดยบริษัทลาวเทเลคอมมิวนิเคชั่นส์ จำกัด เป็นผู้ให้บริการโทรศัพท์พื้นฐาน และ โทรศัพท์เคลื่อนที่
  รวมไปถึงการให้บริการทางโทรคมนาคมอื่นๆ เพียงรายเดียวในประเทศลาว
  และในส่วนของบริษัท กัมพูชา ชินวัตร จำกัด ซึ่งเป็นผู้ให้บริการโทรศัพท์พื้นฐาน และ
  โทรศัพท์มือถือ ขณะนี้มีส่วนแบ่งทางการตลาดอยู่ในอันดับ 2 ของประเทศกัมพูชา

  สำหรับฐานะทางการเงินของบริษัท ซี.เอส.คอมมิวนิเคชั่นส์ จำกัด ที่มีส่วนของผู้ถือหุ้นติดลบนั้น
  ส่วนใหญ่เป็นผลจากการปรับปรุงทางด้านบัญชี โดย ณ สิ้นปี
  2543บริษัทฯได้บันทึกส่วนของผู้ถือหุ้นติดลบนั้นแล้ว โดยแสดงอยู่ที่ประมาณการหนี้สิน

สำหรับฐานะทางการเงินของบริษัท ซี.เอส.คอมมิวนิเคชั่นส์ จำกัด ที่มีส่วนของผู้ถือหุ้นติดลบนั้น
ส่วนใหญ่เป็นผลจากการปรับปรุงทางด้านบัญชี โดย ณ สิ้นปี 2543
บริษัทมีจำนวนสมาชิกที่ใช้บริการอินเตอร์เน็ตเป็นอันดับ 1 ของประเทศ

รายจ่ายลงทุน

  ตามหมายเหตุประกอบงบการเงิน ข้อ 28 บริษัทฯ มีสัญญาที่เกี่ยวข้องกับโครงการไอพีสตาร์
  ที่ยังไม่ถึงกำหนดชำระเงินและไม่ได้ทำการบันทึกในงบการเงิน จำนวน 159.6
  ล้านเหรียญสหรัฐฯ ซึ่งทางบริษัทฯ ได้จัดหาแหล่งเงินทุนเพื่อดำเนินโครงการดังกล่าว
  โดยแหล่งเงินทุนมาจาก กระแสเงินสดจากการดำเนินงาน และ เงินกู้ภายใน และ ต่างประเทศ
  บริษัทฯมีความมั่นใจว่าโครงการดังกล่าวจะสามารถเริ่มให้บริการได้ในปี 2546
  แต่อย่างไรก็ตามอาจมีปัจจัยที่ส่งผลให้เกิดความล่าช้า เช่น การล่าช้าในการจัดสร้างดาวเทียม
  เป็นต้น บริษัทฯคาดว่าจะสามารถคืนทุนจากโครงการนี้ภายใน 4-5 ปี

อัตราส่วนทางการเงิน

งบการเงินบริษัท

โครงสร้างเงินทุนของบริษัท

บริษัทฯ มีสัดส่วนในการจัดหาเงินทุนจากส่วนทุนและหนี้สินเมื่อเปรียบเทียบกับมูลค่าของกิจการ ดังนี้
สัดส่วนหนี้สินต่อมูลค่าของกิจการ เท่ากับ 27% และ สัดส่วนทุนต่อมูลค่าของกิจการ เท่ากับ 73%
(บริษัทฯ ใช้วิธีในการคำนวณโครงสร้างเงินทุนโดยใช้ Market Value Concept)
ราคาหุ้นสามัญของบริษัทฯ ณ วันที่ 31 ธันวาคม 2543 เท่ากับ 28.75 บาท
ต่ำกว่าราคาหุ้นสามัญของบริษัทฯ ณ วันที่ 31 ธันวาคม 2542 ซึ่งเท่ากับ 39.25 บาท อยู่ 10.5
บาท ส่งผลให้มูลค่าทุนตามราคาตลาดของบริษัทฯลดลง ดังนั้นถึงแม้ว่าในปี 2543 บริษัทฯ
ได้ทำการไถ่ถอนหุ้นกู้ของบริษัทบางส่วนจำนวน 569.5 ล้านบาท
บริษัทฯยังคงมีสัดส่วนการใช้เงินทุนจากหนี้สินเพิ่มขึ้นจาก 20% ในปี 2542 เป็น 27% ในปี 2543
ในขณะที่สัดส่วนการใช้เงินทุนจากส่วนทุนลดลงจาก 80% ในปี 2542 เป็น 73%

ความเพียงพอของสภาพคล่อง

บริษัทฯ มีอัตราส่วนสินทรัพย์หมุนเวียนต่อหนี้สินหมุนเวียน ใน ปี 2543 เท่ากับ 0.48 เท่า
ซึ่งต่ำกว่าอัตราส่วนของปี 2542 ซึ่งอยู่ในระดับ 1.1 เท่า เนื่องจากในปี 2543
บริษัทฯมียอดหนี้สินหมุนเวียนเพิ่มขึ้นจากการกู้ยืมระยะสั้นจากธนาคารพาณิชย์
และมีส่วนของเงินกู้ยืมระยะยาวและหุ้นกู้ที่ถึงกำหนดชำระภายในระยะเวลาหนึ่งปีเพิ่มขึ้น
โดยเฉพาะในส่วนของหุ้นกู้ที่มีกำหนดไถ่ถอนในปี 2544 จำนวน 1,500 ล้านบาท อย่างไรก็ตาม
เนื่องจากธุรกิจของบริษัทฯ มิได้อาศัยสภาพคล่องมากนัก ดังนั้น
สัดส่วนดังกล่าวจึงไม่ก่อให้เกิดปัญหาในการดำเนินการของบริษัทฯ

ในปี 2543 บริษัทมีกระแสเงินสดจากการดำเนินงาน 2,251 ล้านบาท
และมีรายจ่ายสุทธิจากการลงทุน จำนวน 1,288 ล้านบาท และ มีรายจ่ายสุทธิจากการจัดหาเงินทุน
577 ล้านบาท

เมื่อเปรียบเทียบกระแสเงินสดจากการดำเนินงาน และ กำไรสุทธิภายในปี 2543 จำนวน 711
ล้านบาท ซึ่งมีความแตกต่างกันมากนี้เป็นปกติของธุรกิจการให้บริการช่องสัญญาณดาวเทียม
ที่เป็นธุรกิจที่มีการลงทุนในสินทรัพย์ลงทุนสูง เช่น ดาวเทียม และสถานีรับภาคพื้นดิน
ทำให้ต้นทุนหลักของการดำเนินงาน คือ ค่าเสื่อมราคา ดังนั้นจึงมีรายการที่ไม่ใช่เงินสดจำนวนมาก
และเนื่องจากต้นทุนส่วนใหญ่ของบริษัทฯ เป็นต้นทุนคงที่ดังนั้น
กระแสเงินสดจากการดำเนินงานของบริษัทฯจะเพิ่มขึ้นในกรณีที่มีการเพิ่มขึ้นของปริมาณการเช่าช่องสัญญาณดาวเทียม

คุณภาพสินทรัพย์

บริษัทฯมีอัตราส่วน Asset turnover ในปี 2543 เท่ากับ 0.30 เท่า เพิ่มขึ้นเมื่อเทียบกับปี
2542 ซึ่งอยู่ในระดับ 0.28 เท่า
ซึ่งเป็นผลมาจากลักษณะการดำเนินงานของธุรกิจดาวเทียมอันเป็นธุรกิจที่มีการลงทุนสูง
ในขณะที่รายได้จากการให้บริการเช่าช่องสัญญาณดาวเทียมจะค่อยๆเพิ่มขึ้นและจะเพิ่มสูงสุดเท่ากับ
Capacity ของดาวเทียม ดังนั้นในระหว่างที่บริษัทฯยังมิได้ให้เช่าช่องสัญญานทั้งหมด
จึงทำให้อัตราส่วนนี้ยังคงอยู่ในระดับค่อนข้างต่ำ แต่อย่างไรก็ตามบริษัทฯ
ได้มีการขยายการให้บริการที่เกี่ยวข้องกับธุรกิจดาวเทียม
โดยการสร้างสรรและพัฒนาการบริการใหม่ๆ
เพื่อเพิ่มประสิทธิภาพในการใช้งานของดาวเทียมให้เต็มที่ และก่อให้เกิดรายได้เพิ่มขึ้นในอนาคต

ประสิทธิภาพในการดำเนินงาน

ในปี 2543 บริษัทฯมีระยะเวลาในการเก็บหนี้ 54 วัน เพิ่มขึ้นเล็กน้อย จาก 50 วัน ในปี 2542
เนื่องจากบริษัทฯมีการขยายจำนวนลูกค้า และ มีบริการเสริมรูปแบบใหม่ๆ
และมีสัดส่วนของลูกค้าต่างประเทศเพิ่มขึ้น
จึงทำให้ยอดลูกหนี้ของบริษัทฯเพิ่มขึ้นไปตามการเพิ่มของยอดขาย
อย่างไรก็ตามบริษัทฯพยายามที่จะรักษาเวลาในการเรียกเก็บหนี้ให้อยู่ภายในระยะเวลาไม่เกิน 50
วัน

ความสามารถในการทำกำไร

ในปี 2543 บริษัทฯมีสัดส่วนกำไรสุทธิต่อยอดขาย เท่ากับ 21% เพิ่มขึ้น จาก 9% ในปีที่ผ่านมา
เนื่องจากกำไรจากการลงทุนในบริษัทย่อยที่เพิ่มขึ้น จากผลขาดทุนจำนวน 144.8 ล้านบาท เป็น
ผลกำไรจำนวน 96.8 ล้านบาท

ในส่วนของอัตรากำไรขั้นต้นต่อยอดขายมีการเพิ่มขึ้นจากปีที่ผ่านมาจาก 47% ในปี 2542 เป็น 50%
ในปี 2543 เนื่องจากบริษัทฯมีรายได้เพิ่มสูง 31%
ประกอบการที่สามารถจัดการควบคุมต้นทุนได้อย่างมีประสิทธิภาพดังจะเห็นได้จากต้นทุนที่เพิ่มขึ้นเพียง
16% ทำให้บริษัทฯมีสัดส่วนกำไรขั้นต้นต่อยอดขายเพิ่มขึ้น
และมีสัดส่วนกำไรจากการดำเนินงานต่อยอดขายเพิ่มขึ้นจาก 35% ในปี 2542 เป็น 40% ในปี
2543

อัตราส่วนแสดงความเสี่ยง

ในปี 2543 บริษัทฯมีอัตราส่วนหนี้สินต่อทุนตามราคาบัญชี เท่ากับ 1.09 เท่า
ในขณะที่อัตราส่วนหนี้สินต่อทุนตามราคาตลาด เท่ากับ 0.36 เท่า
เมื่อเปรียบเทียบกับรอบระยะเวลาเดียวกันของปีที่ผ่านมาอัตราส่วนจะอยู่ที่ 1.46 และ 0.38
ตามลำดับ จะเห็นได้ว่าหากพิจารณาตามราคาตามบัญชี
บริษัทฯมีอัตราส่วนหนี้สินต่อทุนลดลงเนื่องจากมีการไถ่ถอนหุ้นกู้บางส่วนจำนวน 569.5 ล้านบาท
แต่เมื่อพิจารณาตามราคาตลาดอัตราส่วนหนี้สินต่อทุนในปี 2543 เพิ่มขึ้นเล็กน้อย
เนื่องจากราคาหุ้นสามัญของบริษัทฯ ณ สิ้นปี 2543 ลดลง เมื่อเปรียบเทียบกับปี 2542

เมื่อพิจารณาอัตราส่วนความสามารถในการชำระดอกเบี้ยของบริษัทฯ ในปี 2543 เท่ากับ 4.85
เท่า สูงขึ้นจาก 3.21 เท่า ในปี 2542 และ อัตราส่วนความสามารถชำระภาระผูกพัน เท่ากับ
0.76 เท่า เมื่อเปรียบเทียบกับ 0.14 เท่า ในปี 2542 ซึ่งจะเห็นได้ว่าบริษัทฯ
มีแนวโน้มการมีกระแสเงินสดการดำเนินงานที่สูงขึ้น ณ สิ้นปี 2543 บริษัทฯ มีหนี้สินระยะยาว
จำนวน 2,180 ล้านบาท ซึ่งมีส่วนของหุ้นกู้อยู่จำนวน 1,500 ล้านบาท ที่จะถึงกำหนดชำระในปี
2545 บริษัทฯมีความมั่นใจว่ากระแสเงินสดจากการดำเนินงาน และ
แหล่งเงินทุนหมุนเวียนของบริษัทฯ เพียงพอต่อการชำระหนี้สิน (รายละเอียดของเงินกู้ ระยะเวลา
และอัตราดอกเบี้ย ตามหมายเหตุประกอบงบการเงิน ข้อ 16)

ปัจจุบันบริษัทฯ มีสัดส่วนรายได้ประมาณ 90% เป็นเงินสกุลเหรียญสหรัฐฯ ทำให้บริษัทฯ
ได้ประโยชน์จากการมี Natural Hedge จากการมีเงินกู้เป็นเงินตราต่างประเทศ
ซึ่งทำให้ความเสี่ยงจากการมีเงินกู้เป็นเงินตราต่างประเทศของบริษัทฯลดลง

งบการเงินรวม

โครงสร้างเงินทุน

บริษัทฯมีสัดส่วนการใช้เงินทุน จากหนี้สินและส่วนทุน เปรียบเทียบกับมูลค่าของกิจการ (Market
Value of Firm) ดังนี้

สัดส่วนหนี้สินต่อมูลค่าของกิจการคิดเป็นอัตราร้อยละ 30
และสัดส่วนทุนต่อมูลค่ากิจการคิดเป็นอัตราร้อยละ 70
ซึ่งจะเห็นได้ว่าโครงสร้างของเงินทุนของบริษัทฯ ของงบการเงินรวม
มีค่าเป็นไปในทางเดียวกันกับโครงสร้างเงินทุนของงบบริษัทฯ

คุณภาพสินทรัพย์

บริษัทฯ มี Asset Turnover ในปี 2543 เท่ากับ 0.34 เท่า ซึ่งใกล้เคียงกับค่า Asset
Turnover ในงบการเงินบริษัทฯ เนื่องจากบริษัทฯ
และบริษัทในเครือดำเนินธุรกิจที่เกี่ยวกับดาวเทียม และเทคโนโลยีที่ต้องใช้เงินลงทุนสูง
ดังนั้นจึงทำให้อัตราส่วนนี้ค่อนข้างต่ำ
แต่อย่างไรก็ตามบริษัทฯยังคงยึดแนวนโยบายที่จะพัฒนาผลิตภัณฑ์ที่เกี่ยวเนื่องกับธุรกิจดาวเทียมอย่างต่อเนื่องเพื่อก่อให้เกิดรายได้ในอนาคต
ดังจะเห็นได้จากการเพิ่มขึ้นของอัตราส่วนนี้จากปี 2542 ซึ่งมีการหมุนเท่ากับ 0.28 เท่า

ความเพียงพอของสภาพคล่อง

บริษัทฯมีอัตราส่วนสภาพคล่องในปี 2543 เท่ากับ 0.35 เท่า ลดลงจาก 0.72 เท่า ในปี 2542
เนื่องจากการที่บริษัทฯ มีเงินกู้และหุ้นกู้ระยะยาวที่ถึงกำหนดชำระภายในระยะเวลาหนึ่งปีเพิ่มขึ้นจาก
1,096.5 ล้านบาท ในปี 2542 เป็น 2,101.4 ล้านบาท ในปี 2543

ความสามารถในการดำเนินงาน

ในปี 2543 บริษัทฯ สามารถเรียกเก็บหนี้ได้เร็วขึ้นเล็กน้อย คือ ใช้เวลาในการเรียกเก็บหนี้ 51
วัน ลดลงจากปี 2542 ซึ่งใช้เรียกเก็บหนี้ 53 วัน

ความสามารถในการทำกำไร

ในปี 2543 บริษัทฯมีสัดส่วนกำไรสุทธิต่อยอดขาย เท่ากับ 18% เพิ่มขึ้น จาก 9% ในปีที่ผ่านมา
เนื่องจากกำไรจากการลงทุนในบริษัทย่อยที่เพิ่มขึ้น จากผลขาดทุนจำนวน 50.1 ล้านบาท
เป็นผลกำไรจำนวน 181.6 ล้านบาท

สำหรับสัดส่วนกำไรขั้นต้นต่อยอดขายเพิ่มขึ้นจากปีที่ผ่านมา โดยในปี 2543 เท่ากับ 48%
เมื่อเปรียบเทียบกับ 46% ในปี 2542 เนื่องจากรายได้ที่เพิ่มสูงขึ้น 38% ในขณะที่ต้นทุนเพิ่มขึ้นเพียง
33% เนื่องจาก บริษัทฯมีการควบคุมต้นทุนได้อย่างมีประสิทธิภาพ
ทำให้บริษัทฯมีสัดส่วนกำไรขั้นต้นต่อยอดขายเพิ่มขึ้น
และมีสัดส่วนกำไรจากการดำเนินงานต่อยอดขายเพิ่มขึ้นจาก 34% ในปี 2542 เป็น 35% ในปี
2543

อัตราส่วนแสดงความเสี่ยง

ในปี 2543 บริษัทฯมีอัตราส่วนหนี้สินต่อทุนตามราคาบัญชี เท่ากับ 1.28 เท่า
ในขณะที่อัตราส่วนหนี้สินต่อทุนตามราคาตลาด เท่ากับ 0.43 เท่า
เมื่อเปรียบเทียบกับรอบระยะเวลาเดียวกันของปีที่ผ่านมาอัตราส่วนจะอยู่ที่ 1.61 เท่า และ 0.33
เท่า ตามลำดับ จะเห็นได้ว่าหากพิจารณาตามราคาตามบัญชี
บริษัทฯมีอัตราส่วนหนี้สินต่อทุนลดลงเนื่องจากการไถ่ถอนหุ้นกู้ และ มีการชำระคืนเงินกู้ระยะยาว